**Útmutató a „Szakképzési Hídprogram ösztöndíj és pótlék elszámolása” megnevezésű dokumentum kitöltéséhez**

1. Kérjük, töltse ki az űrlap felső részében található táblázat mezőit (1-8.) a Kedvezményezett megfelelő adataival.

* Az 1. pontban a cellába lépve megjelenik jobb oldalon egy nyíl, melyre kattintva a legördülő listából kiválasztható a támogatási szerződés száma. A szerződésszám alapján a Kedvezményezett neve, címe, OM azonosítója, pénzforgalmi számlaszáma cella automatikusan kitöltésre kerül. Változás esetén az adatok felülírhatóak.
* Kérjük, a Szakképzési Hídprogrammal közvetlenül foglalkozó kapcsolattartó személy nevét és közvetlen elérhetőségeit szíveskedjenek megadni.

1. A ***„9. Az elszámolás időszaka”*** táblázatban kérjük, válassza ki az elszámolással érintett tanévet és tanfélévet.
2. A kitöltés során kizárólag a szürke mezők tölthetőek. Azon mezők, amelyekbe nem tud adatot rögzíteni írásvédettek, így azokba nem lehetséges beleírni adatot. Kérjük, az automatikusan kitöltött adatokat ellenőrizni szíveskedjenek, és amennyiben egy levédett cella adataiban hibát talál, azt jelezze a szakkepzesihid@nive.hu e-mail címre.
3. A ***„10.* *Ösztöndíj elszámolása”*** megnevezésű táblázat kitöltése:

* A „C-F” oszlopok adatai a támogatási szerződés számának kiválasztásával automatikusan kitöltésre kerül. Amennyiben pótigény is került benyújtásra, úgy kérjük, a 10.4C cellában feltüntetett létszámhoz szíveskedjenek hozzáadni a pótigénnyel érintett tanulói létszámot.
* Az „Ösztöndíjas tanulói létszám az elszámolással érintett hónapok tekintetében” oszlopok celláiba a Szakképzési Hídprogram ösztöndíjában részesült tanuló létszámot kell feltüntetni. A beírt értékek alapján a táblázat automatikusan kiszámolja a „Kifizetett ösztöndíj” és a „Különbözet” megnevezésű oszlopok mezőit.
* A kifizetett ösztöndíjhoz kapcsolódó létszámként maximálisan az előző időszakban megadott létszám adható meg.
* Az egyes hónapok esetében, az adott hónapban ösztöndíjban részesült létszámot tüntesse fel.
* Az elszámolás időszakában kifizetett, de az előző igénylésben nem szereplő ösztöndíj összegét a következő időszak pótigényléseként igényelheti meg.

1. A ***„11. Pedagógusok pótlékának elszámolása”*** megnevezésű táblázat kitöltése:

* A „C-E” oszlopok celláiba az Ösztöndíjas tanulói létszámot szükséges feltüntetni a pótlékalapként számító időpontokban. „C” és „D” oszlop tekintetében a jogszabály szerinti alapot képező (tanfélévtől függően) október 15-i vagy február 1-jei Szakképzési Hídprogramban résztvevő, tanulói jogviszonnyal rendelkező tanulók létszámát szükséges feltüntetni. Az „E” oszlop celláiba az évfolyamot sikeresen végzők, illetve a képzést lezáró vizsgákat sikeresen teljesítők számát kell feltüntetni.
* „F-G” oszlopok cellái írásvédettek, azok adatait a táblázat automatikusan számolja az előző mezőkben megadott értékek alapján.
* „H” oszlopba kérem, a munkáltatót terhelő adóteher összegét a hatályos jogszabálynak megfelelően szíveskedjen feltüntetni.
* „I” oszlop cellái írásvédettek, azok adatait a táblázat automatikusan számolja az előző mezőkben megadott értékek alapján.
* „J-K” oszlopok adatai írásvédettek, a szerződésszám kiválasztásával automatikusan kitöltésre kerülnek.
* „L-M” oszlopok cellái írásvédettek, azok adatait a táblázat automatikusan számolja az előző mezőkben megadott értékek alapján.

1. A ***„12. Lebonyolítási költségtérítés elszámolása”*** megnevezésű táblázat kitöltése:

* A „Kiutalt lebonyolítási költségtérítés összege” megnevezésű oszlop cellája írásvédett, az adat a szerződésszám kiválasztásával automatikusan kitöltésre kerül.
* A „C-D” oszlopok adatait a táblázat automatikusan számolja az előző mezőkben megadott értékek alapján.

1. A ***„13. Elszámolási összesítő”*** megnevezésű táblázat mezői írásvédettek, mivel azok értékei automatikusan kerülnek kiszámításra az előző táblázatokban megadott értékek alapján.